ദയയുടെ കരങ്ങളില് കാലികള് കരയില്ല ആലപ്പുഴ: ജില്ലയിലെ കൊവിഡ് ബാധിതരുടെ പശുക്കളെയും കിടാങ്ങളെയും സംരക്ഷിക്കുകയെന്ന ലക്ഷ്യത്തോടെ ജില്ലാ പഞ്ചായത്ത് ജില്ലയിലെ വിവിധ ബ്ലോക്ക് പഞ്ചായത്തുകളുടെയും ഗ്രാമപഞ്ചായത്തുകളുടെയും സഹകരണത്തോടെ നടപ്പാക്കുന്ന ദയ പദ്ധതി ശ്രദ്ധേയമാകുന്നു. കൊവിഡ് ബാധിതരായ ക്ഷീര കര്ഷകരുടെ ജീവനോപാധിയായ കന്നുകാലികളെ സംരക്ഷിക്കുന്നതോടൊപ്പം കറവ പശുക്കളുടെ പാല് പാഴാകാതെ സംഭരിക്കുകയും ചെയ്യുന്നുണ്ട്. കൊവിഡ് ബാധിക്കുന്ന ക്ഷീരകര്ഷകര് പ്രദേശത്തെ ആശാ പ്രവര്ത്തകരെ വിവരം അറിയിക്കുന്നത്തോടെ കന്നുകാലികള്ക്കുള്ള താത്കാലിക സംരക്ഷണം ഒരുക്കും. ആശാ പ്രവര്ത്തക പ്രദേശത്തെ ക്ഷീര വികസന ഓഫീസറെ വിവരം അറിയിച്ച് സമീപമുള്ള മില്മ ക്ഷീര സംഘം സെക്രട്ടറിയെ കാലികളുടെ താത്കാലിക സംരക്ഷണകേന്ദ്രം ഒരുക്കുന്നതിനുള്ള ചുമതല ഏല്പ്പിക്കും. ക്ഷീര സംഘം സെക്രട്ടറി കൊവിഡ് ബാധിതന്റെ വീട്ടിലെത്തി കന്നുകാലികളെ താത്കാലിക സംരക്ഷണ കേന്ദ്രത്തിലേയ്ക്ക് മാറ്റും. ജില്ലാ പഞ്ചായത്ത് വകയിരുത്തിയിരിക്കുന്ന തുകയും ബ്ലോക്ക്, ഗ്രാമപഞ്ചായത്തുകളുടെ തുകയും ഉപയോഗിച്ച് കന്നുകാലികളെ പരിചരിക്കുന്ന ആളുടെ വേതനവും പശുക്കളുടെ കാലിത്തീറ്റയും മറ്റു ചെലവുകളും ഉറപ്പുവരുത്തും. ജില്ലാ പഞ്ചായത്ത് വകയിരുത്തിയത് 72 ലക്ഷം ഓരോ ഗ്രാമപഞ്ചായത്തും 1 ലക്ഷം ഒരു പശുവിനെ മാറ്റി പാര്പ്പിക്കുന്നതിന് 12,500 15 ദിവസം കാലിത്തീറ്റ 3120 തീറ്റപ്പുല് വൈക്കോല് 1875 മറ്റ് ചെലവുകള് 7505 കമ്മിറ്റി ഗ്രാമപഞ്ചായത്തില് പഞ്ചായത്ത് അംഗങ്ങള്, ക്ഷീര വികസന മൃഗ സംരക്ഷ വകുപ്പ് ഉദ്യോഗസ്ഥര്, സംഘം പ്രതിനിധികള് എന്നിവര് ഉള്പ്പെട്ടതായിരിക്കും കമ്മിറ്റി. ജില്ലാ തലത്തില് ജില്ലാ പഞ്ചായത്ത് പ്രതിനിധികള്, ക്ഷീരവികസന മൃഗസംരക്ഷണ വകുപ്പ് ജില്ലാ ഓഫീസര്മാര് എന്നിവര് ഉള്പ്പെടും. കൊവിഡ് പോസിറ്റീവായ ക്ഷീര കര്ഷകര് ആദ്യഘട്ടങ്ങളില് വളരെ ബുദ്ധിമുട്ടിയിരുന്നു. ദയ പദ്ധതി ആശ്വാസകരമാണ്. 160ലേറെ കാലികളെ ഇതിനകം പദ്ധതിയിലൂടെ പരിചരിച്ച് ഉടമസ്ഥര്ക്ക് കൈമാറി. കെ.ജി. രാജേശ്വരി ജില്ല പഞ്ചായത്ത് പ്രസിഡന്റ് ക്ഷീരസംഘങ്ങളില് പാലളക്കുന്ന കര്ഷകരും കുടുംബാംഗങ്ങളും കൊവിഡ് പൊസറ്റീവാകുന്ന പക്ഷം ഉരുക്കളെ സംരക്ഷിക്കുന്നത് സംഘം പ്രതിനിധികളാണ്. സംരക്ഷണം നല്ല രീതിയിലാണ് നടക്കുന്നത്. എ. അനുപമ, ഡെപ്യൂട്ടി ഡയറക്ടര് ക്ഷീരവികസന വകുപ്പ്